
SHKOLLA E MAGJISTRATURËS

KËSHILLI DREJTUES
V E N D I M
Nr. 22, Datë 3.10.2019
“PËR DISA SHTESA DHE NDRYSHIME NË VENDIMIN NR. 1, DATË 31.01.12017 “PËR MIRATIMIN E RREGULLORES SË BRENDSHME TË SHKOLLËS SË MAGJISTRATURËS”
Në mbështetje të nenit  248, 264 të ligjit nr. 115/2016, “Për organet e qeverisjes së sistemit të drejtësisë”, Këshilli Drejtues i Shkollës së Magjistraturës, i mbledhur më datë 3.10.2019, 

V E N D O S I :

Në Rregulloren e Brendshme të Shkollës së Magjistraturës, të miratuar me Vendimin nr 1, datë 31.01.2017, të bëhen këto shtesa dhe ndryshime:

1. Të ndryshohet pika 3 e nenit 43 me përmbajtjen si më poshtë:

“Pas provimit përfundimtar, Këshilli Pedagogjik rendit kandidatët fitues, sipas numrit total të pikëve të marra nga provimi përfundimtar, i cili do të përfshijë rezultatin e vlerësimeve në lëndët të cilat do të zhvillohen gjatë vitit të parë (60% të vlerësimit të përgjithshëm) dhe një provimi me katër raste praktike (40% të vlerësimit të përgjithshëm). Kandidatët për këshilltarë dhe ndihmës ligjor do të zhvillojnë provimin me rastet praktike vetëm në rast se arrijnë të marrin një vlerësim të paktën “mjaftueshëm“ në provimin e secilës lëndë.”
2. Të shtohet neni 45/1 me përmbajtjen si më poshtë :
Neni 45/1

Vlerësimi për magjistratët të cilët do të ndjekin për një vit Programin e Formimit Fillestar, bazuar në Vendimin e Institucioneve të rivlerësimit
1. Në kuptim të nenit 60 të ligjit nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë“, subjektet e rivlerësimit të cilët janë pezulluar nga detyra dhe kanë detyrimin të ndjekin programin njëvjeçar të trajnimit në Shkollën e Magjistraturës, në përfundim të vitit të parë akademik vlerësohen nga rezultatet e provimit përfundimtar, i cili do të përfshijë rezultatin e vlerësimeve në lëndët të cilat do të zhvillohen gjatë vitit të parë teorik (60% të vlerësimit të përgjithshëm) dhe një provimi me raste praktike (40% të vlerësimit të përgjithshëm), të cilat do të jenë në funksion të drejtimit të tij dhe mangësive të shprehur ame vendim nga institucionet e rivlerësimit. Subjekti i rivlerësimit do të zhvillojë provimin me rastet praktike vetëm në rast se arrin të marrë një vlerësim të paktën “mjaftueshëm“ në provimin e secilës lëndë.
2. Në përfundim të trajnimit, në funksion të ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, Shkolla e Magjistraturës i paraqet Sekretarit të Përgjithshëm të Komisionit dhe vëzhguesve ndërkombëtarë rezultatet e provimit përfundimtar, duke u shprehur nëse mangësitë janë mënjanuar ose jo.
3. Komisioni njofton subjektin e rivlerësimit brenda 10 ditëve të paraqesë një shpjegim me shkrim mbi arsyet e mospërfundimit me rezultate të kënaqshme të programit të trajnimit gjatë periudhës së pezullimit. Një kopje e këtij njoftimi i dërgohet vëzhguesit ndërkombëtar.

3. Në Aneksin 7, “Marrëveshja e regjistrimit”, në nenin 1 të hiqet “Vendimi i Këshillit Drejtues nr. 20, datë 21.7.2017, “Mbi pagest e bursave të kandidatëve për magjistratë“
4. Të shtohet Aneksi 7/2 “Marrëveshja e regjistrimit për kandidatët për këshilltarë dhe ndihmës ligjor” sipas materialit bashkëngjitur.

5. Në Aneksin 10, pika 2 “Për vlerësimet e kandidatëve për magjistratë në formimin fillestar”, bëhet ndryshimi si vijon:

“Totali i pikëve të vlefshme për vlerësimin e kandidatëve për çdo lëndë në fund të vitit/semestrit do të jetë 100 pikë, nga të cilat, vlerësimi maksimal i vazhdueshëm vjetor do të jetë 40 pikë, ndërsa vlerësimi maksimal për provimin përfundimtar do të jetë 60 pikë. “

6. Në aneksin 10, pika e nënrenditur III “Vlerësimi i vazhdueshëm gjatë gjithë vitit akademik”, në pikën 2 a) të tij shtohet pas togfjalëshit “planifikohen që në program” përmbajtja “Prezantim me Power Point, Raste Studimore, Punë në grup, Debat”. 
Në pikën 2 c) shtohet “Diskutime, debat, ushtrime me gojë, punë e pavarur individuale/grup nën drejtimin e pedagogut”.
7. Në Aneksin 10, pika e nënrenditur IV “Vlerësimi me provimin përfundimtar të lëndës”, në pikën 5 të tij ndryshon “Vlerësimi maksimal i vitit të parë është 2300 pikë dhe del si rezultat i mbledhjes së: 

a) pikëve të grupit të lëndëve kryesore 1800 pikë me koeficient vështirësie 1.5. 

b) pikëve të grupit të lëndëve të grupit të dytë 500 pikë me koeficient vështirësie 1.”

8.  Në aneksin 10/1 “Për vlerësimet e subjekteve ex officio gjatë programit të Trajnimit Dyvjeçar”, pika e nënrenditur III, pika 8, ndryshon tabela me aktivitetet trajnuese në kuadër të Programit të Formimit Vazhdues, si më poshtë:

	Nr
	Programi i vitit të dytë

Formimi Vazhdues gjatë praktikës profesionale
	Ngarkesa

	1. 
	1.1 Psikologjia e komunikimit dhe emocionet 
	Seminar 4-ditor

	
	1.2 Anglishtja ligjore 
	Seminar 2-ditor

	
	1.3 Kriminalistikë
	Seminar 2-ditor 

	
	1.4 Aspekte praktike të informatikës ligjore
	Seminar 2-ditor 

	
	1.5 Aftësimi i prezantimit të çështjes në gjyq
	Seminar 5-ditor

	
	
	15 ditë trajnim 

	2.
	Të paktën 5 ditë nga Programi i Formimit Vazhdues të SHM-së
	5 ditë trajnim

	
	TOTALI
	20 ditë trajnim


9.  Të shtohet Aneksi 10/2 “Vlerësimi I kandidatëve për këshilltarë dhe ndihmës ligjor gjatë Programit të Formimit Fillestar”, sipas materialit bashkëngjitur.

10.  Ky vendim hyn në fuqi menjëherë!
ZV/ K R Y E T A R 
         ARTA MARKU
ANEKSI 7/2
MARRËVESHJA E REGJISTRIMIT PËR KANDIDATËT PËR KËSHILLTAR DHE NDIHMËS LIGJOR

Sot, më datë ___________, në qytetin e Tiranës, në Shkollën e Magjistraturës së Republikës së Shqipërisë, bazuar në ligjin nr. 115/2016, “Për organet e qeverisjes së sistemit të drejtësisë”, ligjin nr. 98/2016, “Për organizimin e pushtetit gjyqësor në Republikën e Shqipërisë”, si dhe në Rregulloren e Brendshme të kësaj Shkolle, lidhet kjo aktmarrëveshje me palë:

Kandidati për këshilltar/ndihmës ligjor, z/znj. _______________________________, i biri/e bija i/e _______________, lindur më_____________, në ________________ dhe banues në _______________, Rr._____________, Pall._____, Ap.__________.

Dhe 

Shkolla e Magjistraturës e Republikës së Shqipërisë, që ndodhet në Tiranë, me adresën: Rruga e “Elbasanit”, Fakulteti i Gjeologji Minierave, Kati IV, përfaqësuar nga Drejtori i Shkollës.
Neni 1

Objekti i kësaj marrëveshjeje është përcaktimi i të drejtave dhe detyrimeve midis palëve në përputhje dhe zbatim të ligjit nr. 115/2016, “Për organet e qeverisjes së sistemit të drejtësisë”, ligjit nr. 98/2016, “Për organizimin e pushtetit gjyqësor në Republikën e Shqipërisë” dhe Rregullores së Brendshme të Shkollës së Magjistraturës miratuar me vendimin nr. 1, datë 31.1.2017 ( ndryshuar). 

Neni 2

Me nënshkrimin e kësaj marrëveshje, kandidati për këshilltar dhe ndihmës ligjor konsiderohet i regjistruar në Shkollën e Magjistraturës. Kjo marrëveshje ka fuqi të plotë për palët, duke përmbushur të gjitha detyrimet e përcaktuara në të. 
Neni 3

Të drejtat e kandidatit për këshilltar/ ndihmës ligjor:

a) Të ndjekë programin teorik 9 - mujor të Shkollës së Magjistraturës;
b) Kandidati për këshilltar/ ndihmës ligjor, i cili pranohet të ndjekë Programin e Formimit Fillestar në Shkollën e Magjistraturës merr një shpërblim të barabartë me 50 për qind të pagës fillestare si këshilltar dhe ndihmës ligjor;
c) Për shkaqe shëndetësore ose për shkaqe të tjera të justifikuara, miratuar me vendim nga Këshilli Drejtues i Shkollës së Magjistraturës, detyrimi për kthimin e shumës së përfituar të bursës së shkollimit, nuk zbatohet për kandidatin.Vendimi i Këshillit Drejtues lidhur me pagimin ose jo të detyrimeve financiare përbën titullin ekzekutiv.
Neni 4

Detyrimet e kandidatit për këshilltar dhe ndihmës ligjor:

a) Kandidati i regjistruar është i detyruar të frekuentojë rregullisht programin dhe të respektojë Rregulloren e Shkollës. Mungesa e pajustifikuar në më shumë se 10% të programit të një lënde, sjell përjashtimin e kandidatit nga provimi përfundimtar i lëndës në atë vit shkollor;
b) Frekuentimi i çdo provimi në datën e caktuar nga Shkolla e Magjistraturës për kandidatët e këtij viti akademik, është i detyrueshëm, përveçse në rastet kur paraqiten arsye të përligjura dhe objektive. Dhënia e provimit në këto raste, për efekt të ruajtjes së sekretimit, kryhet me kandidatët e vitit pasardhës;
c) Kandidati për këshilltar dhe ndihmës ligjor duhet të plotësojë të gjitha detyrimet që lindin nga zbatimi i programit dhe planit mësimor, si në procesin e përbashkët, ashtu dhe në atë individual të kualifikimit, përfshirë provimet e ndërmjetme dhe ato përfundimtare të lëndëve. Vlerësimi “pamjaftueshëm” i marrë dy herë radhazi, të paktën në dy lëndë ose në provimin me raste praktike, passjell, sipas rastit, humbjen e të drejtës për vijimin e programit të trajnimit në Shkollën e Magjistraturës;
d) Për të kaluar me sukses Programin e Formimit Fillestar, kandidati për këshilltar dhe ndihmës ligjor duhet ë marrë jo më pak se 70 për qind të pikëve totale të provimit përfundimtar;
e) Kandidati për këshilltar dhe ndihmës ligjor nuk ka të drejtë të rijapë provime, me qëllim përmirësimin e rezultateve dhe as të shtyjë provimet për vitin pasardhës. Vetëm në raste tepër të veçanta, që diktohen nga rrethanat dhe për arsye objektivisht të përligjura, kandidati mund të shtyjë provimin për vitin pasardhës, pasi të ketë marrë më parë miratimin e Këshillit Pedagogjik të Shkollës;
f) Kandidati për këshilltar dhe ndihmës ligjor, gjatë 9 muajve të Programit të Formimit Fillestar, nuk mund të angazhohet në aktivitete të tjera profesionale, qoftë edhe në veprimtari mësimdhënëse;
g) Kandidati i regjistruar nuk mund të konkurrojë sërish në Shkollën e Magjistraturës në rast se është duke ndjekur Programin e Formimit Fillestar.
h) Kandidati për këshilltar dhe ndihmës ligjor nuk mund të konkurrojë pasi ka përfunduar me sukses Programin e Formimit Fillestar në një Program tjetër Fillestar në Shkollën e Magjistraturës;
i) Kandidati për këshilltar dhe ndihmës ligjor detyrohet të respektojë rregullat për etikën profesionale, rregullin dhe qetësinë në mjediset e brendshme të Shkollës, të mirëmbajë dhe miradministrojë materialet dhe pajisjet që i vihet në dispozicion gjatë kohës së frekuentimit të Shkollës, të respektojë rregullat e etikës, sipas Aneksit 9 të Rregullores së Brendshme të Shkollës;
j) Kandidati për këshilltar dhe ndihmës ligjor detyrohet të kthejë të gjithë shpërblimin e marrë brenda tre vjetëve në rast se: 
I) kandidati është përjashtuar ose ka lënë Shkollën; 

II) nuk kalon me sukses procesin e rivlerësimin nga institucionet e rivlerësimit;

III) në rastet kur kandidati nuk kërkon të caktohet në një pozicion brenda një viti nga përfundimi i Programit të Formimit Fillestar në Shkollën e Magjistraturës.  

Kandidati për këshilltar dhe ndihmës ligjor detyrohet të kthejë 50 për qind të shpërblimit të marrë nga përfundimi i programit të formimit fillestar në Shkollën e Magjistraturës në rastet kur: 

I) kandidati nuk ka mundur të përmbushë kërkesat për t’u emëruar, pasi nuk ka arritur të marrë 70 përqind të pikëve totale të provimit përfundimtar;
II) mandati i këshilltarit ose ndihmësit ligjor përfundon përpara plotësimit të të paktën pesë viteve në ushtrimin e detyrës;
k) Në rast se institucioni për verifikimin e pasurisë dhe figurës merr vendim për masën e shkarkimit, ndërpritet ndjekja e programit të trajnimit dhe subjekti përjashtohet nga programi i trajnimit.
Neni 5

Detyrimet e Shkollës së Magjistraturës:

a) Të organizojë dhe zbatojë programin e formimit fillestar për kandidatë për këshilltarë dhe ndihmës ligjor, të njëjtë si programi mësimor i vitit të parë teorik të kandidatëve për magjistratë;
b) Të garantojë një proces të rregullt mësimor, sipas një programi dhe plani mësimor të përcaktuar në fillim të vitit shkollor dhe që mund të pasurohet me cikle të posaçme leksionesh në fusha të së drejtës, etikës, sociologjisë dhe psikologjisë juridike. Programi mësimor përfshin ciklin e leksioneve, detyrat individuale me shkrim dhe me gojë, si dhe grupet e studimit. Në grupet e studimit, ndër të tjera, kandidatët ushtrohen në hartimin e projektvendimeve gjyqësore, dosjeve për gjyqe imituese dhe roleve përkatëse, në hartimin e kodeve të etikës gjyqësore dhe mekanizmave të zbatimit të tyre, si dhe të rregulloreve për procedurat e shqyrtimit gjyqësor;

c) Të sigurojë akses të plotë të kandidatëve në procesin mësimor dhe krijimin e lehtësive të nevojshme për kualifikimin kompleks individual të tyre, duke vënë në dispozicion bibliotekën, sallën e gjyqeve imituese dhe pajisjet teknike të nevojshme për procesin mësimor dhe për veprimtari të pavarur të tyre në përmbushje të detyrave të dhëna nga Shkolla;

d) Të miratojë rregullat për procedurën dhe kushtet për pjesëmarrjen në provimin përfundimtar;
e) Të miratojë rregulla të hollësishme dhe të qarta mbi mënyrën e vlerësimit të provimit përfundimtar të kandidatëve për këshilltarë dhe ndihmës ligjor;
f) Të japë shpërblim në përputhje me dispozitat e ligjit nr. 98/2016, “Për organizimin e pushtetit gjyqësor në Republikën e Shqipërisë”; 

g) Të ndjekë procedura të rregullta që sigurojnë mbrojtjen e kandidatëve ndaj masave të padrejta disiplinore, si dhe të japë informacion të plotë për vlerësimet që marrin për përmbushjen e detyrimeve në procesin mësimor.

Neni 6

Kjo kontratë hartohet në tri kopje. Një kopje i jepet secilës palë dhe kopja e tretë depozitohet pranë Këshillit të Lartë Gjyqësor.

KANDIDATI PËR KËSHILLTAR/ 



        D R E J T O R I
NDIHMËS LIGJOR








​​​​​​____________________________



               ___________________
ANEKSI  10/2
PËR VLERËSIMIN E KANDIDATËVE PËR KËSHILLTARË DHE NDIHMËS LIGJOR GJATË PROGRAMIT TË FORMIMIT FILLESTAR

I. Vlerësimi i kandidatëve gjatë Programit të Formimit Fillestar

1. Vlerësimi i kandidatëve gjatë Programit të Formimit Fillestar është një proces shumë i rëndësishëm, sepse parimi kryesor i përgatitjes së të gjithë kandidatëve të të gjitha profileve në Shkollën e Magjistraturës, është parimi i meritokracisë. Kjo do të thotë, se edhe emërimi i këshilltarëve dhe ndihmësave ligjor që diplomohen do të bëhet në varësi të pikëve që ata marrin dhe të vendit që do të zënë në listën përfundimtare në fund të procesit të Trajnimit Fillestar 9 – mujor, nga ana e Këshillit të Lartë Gjyqësor.

2. Programi i Formimit Fillestar, për kandidatët për këshilltarë dhe ndihmës ligjor në Programin e Formimit Fillestar në Shkollën e Magjistraturës, shtrihet në 9 - muaj, ku kandidatët do të vlerësohen hap pas hapi dhe do të kenë rezultatet përfundimtare në përfundim të vitit akademik.

3. Skema e vlerësimit të tyre miratohet me vendim të Këshillit Drejtues dhe i përgjigjet rregullave të mëposhtme:
II.  Vlerësimi në Programin e Formimit Fillestar

1. Programi mësimor i kandidatëve për këshilltarë dhe ndihmës ligjorë do të jetë i njëjti program si edhe i kandidatëve për magjistratë gjatë vitit të tyre të parë teorik.

Ky program ka karakter teoriko-praktik ku kandidatët për këshilltarë dhe ndihmës ligjorë synojnë të rrisin njohuritë në fusha të ndryshme të së drejtës sipas skemës:

a) Vlerësimi i vazhdueshëm gjatë gjithë vitit akademik; 

b) Provim përfundimtar i lëndës; 

c) Provim me katër raste praktike.

2. Totali i pikëve të vlefshme për vlerësimin e kandidatëve për çdo lëndë në fund të vitit/semestrit do të jetë 100 pikë, nga të cilat, vlerësimi maksimal i vazhdueshëm vjetor do të  jetë 40 pikë, ndërsa vlerësimi maksimal për provimin përfundimtar të lëndës 60 pikë. 

Kufijtë maksimalë dhe minimalë të këtyre vlerësimeve do të vendosen rast pas rasti nga çdo lëndë në varësi të natyrës dhe specifikave të saj. Këto limite do të paracaktohen në çdo program lënde para fillimit të vitit akademik.

3. Mënyra dhe skema e vlerësimit, si dhe pikavarazhi për secilën pjesë të vlerësimit do të bëhet e ditur nga pedagogët përgjegjës të lëndëve për kandidatët në fillim të çdo kursi, mbështetur në kriteret e vlerësimit/standardet minimale do të vendosen në bazë të objektivave të përcaktuara nga Drejtoria dhe Këshilli Pedagogjik.

4. Për disa lëndë semestrale apo vjetore, pedagogu përgjegjës përcakton mënyrën e vlerësimit nisur nga përmbajtja dhe natyra e lëndës.

5. Kandidatët për këshilltarë dhe ndihmës ligjor do të vlerësohen sipas skemës, ku provimet e secilës lënde do të kenë një vlerësim në 60% të vlerësimit total, ndërsa provimi me katër rastet praktike do të ketë 40% të vlerësimit total përfundimtar.

6. Provimit me rastet praktike, i cili do të zhvillohet pasi të kenë përfunduar provimet e secilës lëndë, do t’i nënshtrohen ata kandidatë, të cilët kanë arritur të vlerësohen të paktën “mjaftueshëm” në vlerësimin përfundimtar të secilës lëndë.
a) Vlerësimi i vazhdueshëm gjatë gjithë vitit akademik 

1. Vlerësimi i vazhdueshëm i detyrave periodike do të bëhet bazuar në një plan vlerësimi të përcaktuar, i cili do t’u paraqitet kandidatëve pas bërjes së provimit përfundimtar me shkrim.
2. Gjatë procesit të vlerësimit të vazhdueshëm dhe periodik do të analizohen komponentët e mëposhtëm:

a) Detyrat e kursit/esetë/projektet e dhëna për t’u përgatitur me shkrim nga kandidatët dhe jo më shumë se 2 në vit për lëndët vjetore, të cilat planifikohen që në program, Prezantim me Power Point, Raste Studimore, Punë në grup, Debat
b) Aktivizimi, oratoria apo logjika e arsyetimi në diskutimin interaktiv;
c) Mënyra e diskutimit dhe zgjidhjes së rasteve të praktikës gjyqësore; Diskutime, debat, ushtrime me gojë, punë e pavarur individuale/grup nën drejtimin e pedagogut

3. Testet periodike me shkrim mund të jenë: 

a) testet për njohuritë aktuale; 

b) testet e semestrit, me karakter përmbledhës;

c) testet për çështjet sintetike që finalizojnë tematikën për debate; 

ç) punët me shkrim. 

Testet me shkrim do të kenë karakter praktik.

4. Rezultatet e dhëna për kandidatët për detyrat e tyre me shkrim të nxjerra nga analiza e komponentëve të mësipërm, si dhe të dhënat e vlerësimit të vazhdueshëm do të analizohen nga pedagogët e çdo lënde në mënyrë të pavarur nga njëri-tjetri dhe do të dorëzohen e do të aprovohen nga titullari i lëndës. 

5. Të dhënat e nxjerra nga analiza e mësipërme nga pedagogët e çdo lënde të aprovuara nga pedagogu titullar do të hidhen në Procesverbalin e Vlerësimit të Vazhdueshëm të firmosur nga Pedagogu Titullar i  lëndës dhe Sekretaria Shkencore për Formimin Fillestar. 

6. Rezultatet e vlerësimit të vazhdueshëm gjatë gjithë vitit akademik, iu bëhen publike kandidatëve, së bashku me provimin përfundimtar të lëndës.

7. Kandidatët duhet të frekuentojnë rregullisht Programin e Formimit Fillestar. Mungesa e pajustifikuar në më shumë se 10% e programit të një lënde, sjell përjashtimin e kandidatit nga provimi përfundimtar i lëndës në atë vit shkollor.
8. Mënyra e vlerësimit të lëndëve semestrale, në funksion të formimit të përgjithshëm, do të jetë me pikë në varësi të specifikës së lëndës, me provim ose me forma të tjera vlerësimi.
b) Vlerësimi me provimin përfundimtar të lëndës 

1. Vlerësimi me provimin përfundimtar të lëndës bëhet në fund të vitit akademik apo të semestrit, kur përfundon edhe trajtimi i lëndës përkatëse. 

2. Provimi përfundimtar i lëndës bëhet me shkrim, duke iu nënshtruar procesit të sekretimit, me qëllim ruajtjen e objektivitetit. Zarfet me emrat e kandidatëve depozitohen pranë Sektorit të Formimit Fillestar (Sekretarisë Shkencore për Formimin Fillestar), ndërsa zarfet me fletët e provimit merren nga komisioni i provimit për korrigjim.

Komisioni i provimit përbëhet nga dy pedagogë, njëri prej të cilëve është titullari i lëndës, ndërsa i dyti përcaktohet me urdhër të brendshëm për përcaktimin e komisioneve të provimeve nga Drejtori i Shkollës. 

Korrigjimi i provimeve duhet të bëhet, si rregull, brenda një jave nga dita e kryerjes së tij.

Hapja e zarfeve me emrat e kandidatëve dhe shpallja e rezultateve bëhet në praninë e të gjithë kandidatëve të formimit fillestar.

Procesverbali i provimit përfundimtar nënshkruhet nga Komisioni i Provimit, Sekretaria Shkencore për Formimin Fillestar dhe nga Drejtori i Shkollës.

3. Frekuentimi i çdo provimi në datën e caktuar nga Shkolla e Magjistraturës për kandidatët është i detyrueshëm. 

4. Kandidatët nuk kanë të drejtë të rijapin provime, me qëllim përmirësimin e rezultateve dhe as të shtyjnë provimet për vitin pasardhës. Vetëm në raste tepër të veçanta, që diktohen nga rrethanat dhe për arsye objektivisht të përligjura, kandidati mund të shtyjë provimin për vitin pasardhës për efekt të ruajtjes së sekretimit, pasi Këshilli Pedagogjik i Shkollës të marrë një vendim.

5. Vlerësimi “pamjaftueshëm” i marrë dy herë radhazi, të paktën në dy lëndë ose në provimin përfundimtar, passjell, sipas rastit, humbjen e së drejtës për vijimin e studimeve në Shkollën e Magjistraturës. Rregulla më të detajuara në lidhje me ridhënien e provimit për këtë rast përcaktohen në Rregulloren e Brendshme të Shkollës së Magjistraturës. 

6. Rezultati përfundimtar për çdo lëndë dhe pikët në total për çdo kandidat dalin si shumë matematikore e pikëve të marra në Vlerësimin e marrë nga Procesverbali i vlerësimit të vazhdueshëm dhe pikëve të marra në Vlerësimin nga Procesverbali i provimit përfundimtar për çdo kandidat, i cili nënshkruhet nga Pedagogu Titullar i çdo lënde dhe nga Drejtori i Shkollës.

7. Vlerësimi maksimal është 2300 pikë dhe del si rezultat i mbledhjes së: 
c) pikëve të grupit të lëndëve kryesore 1800 pikë me koeficient vështirësie 1.5. 

d) grupit të lëndëve të grupit të dytë 500 pikë me koeficient vështirësie 1. 

8. Ky rezultat do të ponderohet me 60 pikë nga 100 pikë. Kjo do të thotë se 2300 pjesëtohet me koeficientin 40. Për rrjedhojë, çdo rezultat i çdo kandidati që është më i vogël ose i barabartë me 2300 pikë do të pjesëtohet me 40 dhe do të dalë i ponderuar, barabartë ose më i vogël se 60 pikë.
9. Provimit me rastet praktike, i cili do të zhvillohet pasi të kenë përfunduar provimet e secilës lëndë, do t’i nënshtrohen ata kandidatë të cilët kanë arritur të vlerësohen të paktën “mjaftueshëm” në vlerësimin përfundimtar të secilës lëndë.

e) Vlerësimi i Provimit me rastet praktike

1. Bëhet me shkrim dhe organizohet me katër raste praktike nga fushat e mëposhtme: 

a) pjesa e parë - E drejta private (civile, familjare e punës, tregtare) dhe e drejta procedurale civile; 

b) pjesa e dytë - E drejta penale dhe procedurale penale; 

c) pjesa e tretë - E drejta administrative materiale dhe e drejta procedurale administrative; 

ç) pjesa e katërt - E drejta publike (kushtetuese, të drejtat e njeriut, ndërkombëtare, legjislacioni i BE-së etj.). 

2. Ai vlerësohet nga një komision i përbërë nga pesë anëtarë, nga të cilët katër anëtarë nga radhët e pedagogëve të brendshëm dhe të jashtëm të Shkollës së Magjistraturës, si dhe një anëtar nga Këshilli i Lartë Gjyqësor. 

3. Provimi me rastet praktike bëhet me shkrim, duke iu nënshtruar procesit të sekretimit, me qëllim ruajtjen e objektivitetit. Ai do të ketë të njëjtën procedurë sekretimi si provimi i pranimit të kandidatëve në Shkollën e Magjistraturës. Gjatë provimit, të gjithë kandidatëve do t’u shpërndahet një zarf i vogël, i cili brenda ka një letër në të cilën do të shkruhet emri i kandidatit për magjistrat. Zarfi i vogël nuk duhet të mbyllet deri në momentin e dorëzimit të provimit. Mbyllja e tij do të bëhet në fund e do të vuloset nga personi përgjegjës i caktuar. Zarfi i madh do të mbyllet nga kandidati dhe duhet të ketë brenda 4 (katër) tezat me përgjigjet. Zarfi do të vuloset nga personi përgjegjës. Përmbajtja e çdo zarfi është në përgjegjësinë e kandidatit përkatës. Tezat që mungojnë në zarf vlerësohen nga Komisioni me 0 pikë. Anëtari i Komisionit që konstaton i pari mungesën e tezës në zarf e bën këtë gjë publike duke mbajtur një procesverbal të veçantë për këto mungesa, i cili nënshkruhet nga të gjithë anëtarët e komisionit. Emri nuk do të shkruhet në asnjë nga fletët e provimit. Nuk shkruhet mbi vulë. Mbi çdo zarf vendosen 2 (dy) vula. Sipërfaqja e zënë nga vula duhet të jetë gjysma mbi fundin e kapakut të zarfit dhe gjysma mbi pjesën e poshtme të zarfit, që ndodhet menjëherë pas kapakut të zarfit. Nuk duhet të lihen hapësira boshe midis rreshtave dhe nuk duhet të përdoren mjete të tjera (fletë, stilolapsa), veç atyre të dhëna nga Shkolla. Kandidatët nuk lejohen të mbajnë shalle apo kapele, syze dielli, gjatë procesit të provimit. Ndalohet përdorimi dhe mbajtja e telefonave celularë si dhe e pajisjeve të tjera.

4. Kohëzgjatja e provimit: 4 orë 

5. Pasi përfundon provimi, do të bëhet përzgjedhja e zarfeve të provimit në prani të kandidatëve, pastaj do të bëhet sekretimi i tyre. Pas dorëzimit të fletëve të provimit, Drejtori i Shkollës së Magjistraturës do të vendosë numrin, si në zarfin e vogël, ashtu dhe në zarfin e madh të çdo kandidati. Komisionit të provimit do t’i vihet në dispozicion vetëm zarfi i madh, me numrin përkatës, i cili përmban fletët e provimit.

6. Kandidatët nuk duhet të flasin ose të japin e marrin asistencë nga njëri-tjetri apo nga të tjerë gjatë provimit, për asnjë lloj arsyeje.

7. Zarfet e mëdha me fletët e përgjigjeve do të hapen vetëm në ditët e korrigjimit në prani të komisionit të korrigjimit. Pasi të shpallen rezultatet në bazë të numrave të sekretimit, hapja e zarfeve të vegjël me emrat do të bëhet pas një jave në prani të kandidatëve për magjistratë, në mjediset e Shkollës së Magjistraturës.

8. Nëse pas marrjes së rezultateve ka rezerva për rezultatin, kandidati ka të drejtë të verifikojë përgjigjet e veta. Fletët e provimit mund të shikohen nga kandidati, vetëm në sallën e vënë në dispozicion nga Shkolla, nuk lejohet fotokopjimi ose marrja e fletëve të provimit. Kur konstaton pasaktësi matematikore ose të ndonjë lloji tjetër me karakter procedural, kandidati paraqet vërejtjet me shkrim brenda 2 (dy) ditëve nga shpallja e rezultateve.

9. Nuk ka seancë ballafaqimi direkt me komisionin e vlerësimit. 

10. Provimi me rastet praktike vlerësohet me 100 pikë, me koeficient vështirësie 2.

11. Totali i pikëve ponterohet në vlerën 40 pikë në një shkallë vlerësimi me 100 pikë. Kjo do të thotë se 200 pjesëtohet me koeficientin 5. 
12. Nuk lejohet ridhënia e provimeve të vitit të parë me qëllim përmirësimin e rezultateve. 

13. Frekuentimi i çdo provimi në datën e caktuar nga Shkolla e Magjistraturës për kandidatët e vitit akademik, është i detyrueshëm, përveçse në rastet kur paraqiten arsye të përligjura dhe objektive. Dhënia e provimit në këto raste, për efekt të ruajtjes së sekretimit, kryhet me kandidatët e vitit pasardhës. 

14. Vlerësimi “pamjaftueshëm” i marrë dy herë radhazi, të paktën në dy lëndë dhe në vlerësimin e përgjithshëm, të provimit përfundimtar, sjell, sipas rastit, humbjen e së drejtës për vijimin e studimeve në Shkollën e Magjistraturës. 

Vlerësimi i kandidatëve për këshilltarë dhe  ndihmës ligjor   
Niveli “Shkëlqyeshëm” 
është         100   (njëqind) pikë

Niveli “Shumë mirë”      
është          90 - 99 (nëntëdhjetë deri nëntëdhjetë e nëntë) pikë 

Niveli “Mirë”
     

është         70 – 89 (shtatëdhjetë deri tetëdhjetë e nëntë) pikë

Niveli “Mjaftueshëm”  
është           50 - 69 (pesëdhjetë deri gjashtëdhjetë e nëntë) pikë

Niveli “Pamjaftueshëm”  
është
         0 – 49 (zero deri dyzetë e nëntë) pikë

Skema e vlerësimit për kandidatët për këshilltarë dhe ndihmës ligjor është:  

 = 2300 pikë

huma e ponderuar

= Shuma e pikëve të provimit të lëndëve të Grupit I

= shuma e pikëve të provimeve të Grupit II në vitin e parë

 QUOTE f1= 1.5 (një pikë pesë) Koeficienti i vështirësisë së Grupit I

= 1 (një) Koeficienti i vështirësisë së Grupit II

A) Totali i pikëve të mundshme që mund të merren nga provimet e vitit të parë pas ponderimit sipas Formulës 1 është 2300 pikë. Ky rezultat do të ponderohet me 60 pikë nga 100 pikë. Kjo do të thotë se 2300 pjesëtohet me koeficientin 40. Për rrjedhojë, çdo rezultat i çdo kandidati që është më i vogël ose i barabartë me 2300 pikë do të pjesëtohet me 40 dhe do të dalë i ponderuar, i barabartë ose më i vogël se 60 pikë.

Formula 1

_______________________________ = 60 pikë



     40

     > 

B) Totali i pikëve të mundshme që merren nga provimi me raste praktike[image: image17.png]


   është 200 pikë, të cilat ponderohen në vlerën 40 pikë në një shkallë vlerësimi me 100 pikë. Kjo do të thotë se 200 pjesëtohet me koeficientin 5. Për rrjedhojë, çdo rezultat i çdo kandidati i provimit përfundimtar [image: image19.png]


që është më i vogël ose i barabartë me 200 pikë do të pjesëtohet me koeficientin 5 dhe do të dalë i ponderuar, i barabartë ose më i vogël se 40 pikë.

   ______________________ = 40 pikë

   >

III. Emërimi i këshilltarit dhe ndihmësit ligjor

1. Organi kompetent për emërimin e këshilltarit dhe ndihmësit ligjor është Këshilli i Lartë Gjyqësor.

2. Lista e kandidatëve fitues miratohet nga Këshilli Drejtues i Shkollës së Magjistraturës, publikohet në faqen zyrtare të saj dhe i paraqitet Këshillit të Lartë Gjyqësor për emërim.

3. Pas përfundimit të procedurës së lëvizjes paralele dhe ngritjes në detyrë, kandidatët e renditur në listën e kandidatëve për pozicionin e këshilltarit dhe ndihmësit ligjor, të publikuar nga Shkolla e Magjistraturës, kanë të drejtë të paraqesin kërkesë pranë Këshillit të Lartë Gjyqësor.
4. Këshilli i Lartë Gjyqësor zgjedh kandidatin për këshilltar ose ndihmës ligjor, duke marrë parasysh kriteret e mëposhtme sipas kësaj radhe:
 a) renditjen në listën e kandidatëve; 

 b) çdo njohuri ose përvojë të veçantë të kanditatit, që e bën atë veçanërisht të kualifikuar për vendin e lirë; 
c) vitet e përgjithshme të përvojës profesionale në sektorin e drejtësisë ose në pozicione drejtuese.
5. Lista e kandidatëve fitues të paemëruar ende është e vlefshme për një periudhë katërvjeçare nga shpallja e fituesve.

